钦定古今图书集成/历象汇编/庶征典/第108卷 > 后周
## 钦定古今图书集成/历象汇编/庶征典/第108卷 > 后周

### 太祖广顺元年饥

按《五代史周太祖本纪》。不载　按陆游《南唐书元宗
本纪》。“保大九年三月。淮南饥。”

按《十国春秋·楚恭孝王世家》：“保大九年十月，湖南饥，
镐大发仓粟赈之，楚人大悦。”

### 世宗显德元年荐饥

按《五代史周世宗本纪》。不载　按陆游《南唐书》保大
十二年。自十一年六月至今年三月。大饥疫。命州县
鬻粥食饿者。

按《册府元龟》：“显德元年正月乙酉，分命朝臣杜晔等
五人往颍、亳、濮、永城固河口开仓，减价出粜，以济饥
民。”

显德四年，饥。

按《五代史周世宗本纪》，不载。　按《册府元龟》，“四年三
月，命左谏议大夫尹日就于寿州开仓，赈其饥民，又
命供奉官田处喦等于寿州煮粥，以救饥民。”

显德六年，饥。

按《五代史周世宗本纪》不载。　按《册府元龟》，“六年，濠
州、楚州、和州、寿州饥。”

按：《文献通考》：“六年，淮南饥。”